ROBINS ปิดบ.ย่อย “โรบินสัน เอส พี วี” ยันไม่กระทบธุรกิจ
ROBINS ปิดบ.ย่อย “โรบินสัน เอส พี วี” หลังไม่มีการดำเนินการในบริษัทดังกล่าว ยันไม่กระทบธุรกิจ
18 ม.ค. 2561

บริษัท โรบินสัน จำกัด (มหาชน) หรือ ROBINS เปิดเผยว่า มติคณะกรรมการบริษัท ครั้งที่ 1/2561 เมื่อวันที่ 17 ม.ค. 61 มีมติอนุมัติให้เลิกกิจการบริษัทย่อย บริษัท โรบินสัน เอส พี วี จำกัด ซึ่งบริษัทถือหุ้นร้อยละ 99.99 เนื่องจากปัจจุบันไม่มีการดำเนินการใดๆ ในบริษัทย่อยแห่งนี้แล้ว
ทั้งนี้ การเลิกบริษัทย่อยดังดล่าว ไม่ส่งผลกระทบต่อการดำเนินงานของบริษัทแต่อย่างใด โดย บริษัท โรบินสัน เอส พี วี จำกัด จะดำเนินการจดทะเบียนเลิกกิจการและชำระบัญชีตามระเบียบของกรมพัฒนาธุรกิจการค้าต่อไป